Sogn og Fjordane

Sogn og Fjordane is een provincie in 't zuudwessen van Noorwegen. De provincie lig ten zuuden van Møre og Romsdal, ten wessen van Oppland, ten noôrdwessen van Buskerud en ten noôrn van Hordaland. De oôdstad van Sogn og Fjordane is Leikanger. 

De provincie wor verdeêld in 3 rehio's: Sogn, Nordfjord en Sunnfjord. Iervandaen kom ok de uudihe naem. Vroeher, tot 1919, eêt'n de provinicie Nordre Bergenhus amt. Deze provinicie wier esticht in 1662 en wier in 1763 verdeêld in een noôrdelijk en zuudelijk deêl.

 Heografie 
Sogn og Fjordane ken hin hrôte plekk'n en is vrie dunbevolkt. De hroste gletsjer, de Jostedalsbreen, en 't diepste meer, Hornindalsvatnet, lihhen in deze provincie. Ok zien der in Sogn og Fjordane ienkele waetervall'n, zoas de Ramnefjellsfossen, de derde langsen in de waereld.

 Provinciewaepen 
Het waepen van Sogn og Fjordane stam uut 1983. De drie blauwe punt'n verwiezen ni de drie regio's en fjorden in de provincie: Sognefjord, Nordfjord en Sunnfjord.

 Cultuur 
Sogn og Fjordane is vurral hericht op de landbouw. Ok is der enihe industrie op hebied van hydro-elektriciteit en aluminium. In de gemeênte Luster sti de Staefkerke van Urnes, die sti op de waerelderfhoedlieste van UNESCO. 

 Gemeênt'n 
Sogn og Fjordane besti uut 26 gemeênt'n, naemelijk:
<table><ol>
<li>Årdal
<li>Askvoll
<li>Aurland
<li>Balestrand
<li>Bremanger
<li>Eid
<li>Fjaler
<li>Flora
<li>Førde
<li>Gaular
<li>Gloppen
<li>Gulen
<li>Hornindal</ol><li>Høyanger
<li>Hyllestad
<li>Jølster
<li>Lærdal
<li>Leikanger
<li>Luster
<li>Naustdal
<li>Selje
<li>Sogndal
<li>Solund
<li>Stryn
<li>Vågsøy
<li>Vik</table>

Categorie:Geografie van Noorwegen